Directorul General al APIA, Cornel Constantin Turcescu, informează că Agenția efectuează plata ajutorului de stat în sectorul creșterii animalelor (ameliorare rase), solicitat prin cererile de plată aferente serviciilor prestate în lunile septembrie / trimestrul III (diferență) și octombrie, noiembrie, decembrie / trimestrul IV, ale anului 2023. Suma autorizată la plată este în valoare de 13.650.008 lei și se acordă de la bugetul de stat, prin bugetul alocat de către Ministerul Agriculturii, pentru solicitanții care au accesat această formă de ajutor de stat în conformitate cu prevederile Ordonanţei de urgenţă nr. 61/2023 privind instituirea unei scheme de ajutor de stat în sectorul creşterii animalelor.